Bigas Luna
Huan Hose Bigas Luna (; 19. mart 1946 — 6. april 2013) bio je španski filmski reditelj, scenarista, slikar i fotograf. Profesionalnu karijeru započeo je u svetu dizajna u šezdesetim godinama prošog veka kada je pokazao i veliki talenat za konceptualnu umetnost i vizuelne tehnologije. Sredinom sedamdesetih snimao je uglavnom kratkometražne filmove, a prvo dugometražno ostvarenje bio je film Tatuaje iz 1978. godine koji nije ostvario neki zapaženiji uspeh kod publike. Već sledeći film Bilbao (1978) je prikazan na Kanskom festivalu. Nakon četiri filma 1986. se povlači iz sveta filmske umetnosti i odlazi u Taragonu gde se posvećuje slikarstvu. Na scenu se vraća 1990. kao režiser filma Las edades de Lulú koji je naišao na jako dobar prijem kod publike. 

U periodu 1992—94 nastala je čuvena „Iberijska trilogija“ (Trilogía Ibérica) koja je započela remek delom Šunka, šunka 1992, a nastavila se ostvarenjima Zlatna jaja (1993) i Mesec i sisa (1994) koji su mu doneli svetsku slavu.

U svojim filmovima, Luna eksperimentiše sa avangardom i novim tehnologijama.

Na svetskoj izložbi u Šangaju 2010. Luna je u španskom paviljonu postavio veliku miltimedijalnu instalaciju pod imenom „Poreklo“ u kojoj je sjedinjen španski flamenko, umetnost skulpture i videa.

Preminuo je od raka 6. aprila 2013. u 67. godini života u svojoj kući u Španiji.

Filmografija 
 Tatuaje (1976)
 Bilbao (Bilbao 1978)
 Renacer (1981)
 Caniche (1983)
 Lola (Lola1986)
 Anguish (1987)
 Las edades de Lulú (1990)
 Jamón, jamón (Šunka, šunka 1992)
 Huevos de oro (1993)
 La teta y la luna (1994)
 Lumière et compagnie (1996)
 Bámbola (Bambola 1996)
 La camarera del Titanic (1997)
 Volavérunt (1999)
 Son de Mar (2001)
 Yo soy la Juani (2006)
 Di Di Hollywood'' (2010)

Reference

Spoljašnje veze 

 
 Službena internet prezentacija 
 Lunin projekt „Mikrokosmos“ 

Španski filmski režiseri
Španski scenaristi
Španski slikari
Španski fotografi